****

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ແຂວງຫຼວງພະບາງ

ສະຫະພັນແມ່ຍິງແຂວງ ເລກທີ........../ສຍຂ-ຫຼບ

 ຫລວງພະບາງ, ລົງວັນທີ.........................

**ຂໍ້ຕົກລົງ**

ວ່າດ້ວຍການຈັດຕັ້ງ ແລະ ການເຄື່ອນໄຫວ

ຂອງຂະແໜງ ຄວາມກ້າວໜ້າຂອງແມ່ຍິງ ແລະ ແມ່-ເດັກ

* ອິງຕາມ: ຂໍ້ຕົກລົງຂອງທ່ານຮອງນາຍົກລັດຖະມົນຕີ, ປະທານຄະນະກໍາມາທິການແຫ່ງຊາດ ເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ ວ່າດ້ວຍການຈັດຕັ້ງ ແລະ ການເຄືອນໄຫວ່ ຂອງຫອ້ງການ/ກອງເລຂາຄະນະກຳມາທິການ ເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ, ສະບັບເລກທີ 57/ຄຊກມດ, ລົງວັນທີ 30 ມິຖຸນາ (6) 2017.
* ອີງຕາມ ຂໍ້ຕົກລົງຂອງປະທານສູນກາງສະຫະພັນແມ່ຍິງລາວ ວ່າດ້ວຍການຈັດຕັ້ງ ແລະ ການເຄື່ອນໄຫວຂອງສະຫະພັນແມ່ຍິງແຂວງ, ນະຄອນຫລວງ ວຽງຈັນ ສະບັບເລກທີ 036/ສສຍລ, ລົງວັນທີ 30 ມັງກອນ (01) 2017.
* ອີງຕາມ ຂໍ້ຕົກລົງຂອງທ່ານເຈົ້າແຂວງໆ ຫລວງພະບາງ ວ່າດ້ວຍການອະນຸມັດສ້າງຕັ້ງກົງ ຈັກການຈັດຕັ້ງຂອງສະຫະພັນແມ່ຍິງແຂວງ ຫລວງພະບາງ ສະບັບເລກທີ 423 / ຈຂ.ຫຼບ ລົງວັນທີ 22 ສິງຫາ ( 08 ) 2017.

**ປະທານຄະນະບໍລິຫານງານສະຫະພັແມ່ຍິງແຂວງ ເຫັນດີຕົກລົງ:**

**ໝວດທີ 1**

ທີ່ຕັ້ງ ແລະ ພາລະບົດບາດ

**ມາດຕາ 1: ທີ່ຕັ້ງ ແລະ ພາລະບົດບາດ**

ຂະແໜງຄວາມກ້າວໜ້າຂອງແມ່ຍິງ ແລະ ແມ່-ເດັກ ມີຖານະເທົ່າກັບຂະແໜ່ງການ ສັງກັດຢູ່ສະຫະພັນແມ່ຍິງແຂວງ, ຈັດຕັ້ງ ແລະ ເຄື່່ອນໄຫວວຽກງານພາຍໃຕ້ການຊີ້ນໍາ-ນໍາພາໂດຍກົງຂອງຄະນະໜ່ວຍພັກ, ຄະນະປະທານສະຫະພັນແມ່ຍິງແຂວງ, ມີພາລະບົດບາດເປັນເສນາທິການໃຫ້ຄະນະປະທານສະຫະພັນແມ່ຍິງແຂວງ ແລະ ຄະນະກໍາມາທິການ ເພື່ອຄວາມກ້າວໜ້າຂອງແມ່ຍິງ ແຂວງ ດ້ານວຽກງານການຄົ້ນຄວ້າ, ຜັນຂະຫຍາຍນະໂຍບາຍ, ຍຸດທະສາດ, ນິຕິກຳ, ແຜນດຳເນີນງານ, ແຜນງານ, ໂຄງການ ແລະ ຊຸກຍູ້ຕິດຕາມກວດກາ, ສະຫຼຸບລາຍງານ ແລະ ເປັນໃຈກາງປະ ສານງານກັບພາກສ່ວນກ່ຽວຂ້ອງໃນການຈັດຕັ້ງປະຕິບັດບັນດາສົນທິສັນຍາ, ສັນຍາ ແລະ ຖະ ແຫລງການຂອງພາກພື້ນ ແລະ ສາກົນ ເພື່ອສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປ້ອງສິດ ແລະ ຜົນປະໂຫຍດຂອງແມ່ ແລະ ເດັກໃນຂອບເຂດທົວແຂວງ. ດ້ານວິຊາ່ສະເພາະຂຶ້ນກັບຫອ້ງການກອງເລຂາຄະນະກໍາມາທິການແຫ່ງຊາດ ເພື່ອຄວາມກ້າວໜ້າຂອງແມ່ຍິງ ແລະ ແມ່-ເດັກ, ພົວພັນປະສານສົມທົບກັບພາກສ່ວນກ່ຽວຂອງ ທັງສາຍຕັ້ງ ແລະ ສາຍຂວາງ

**ໝວດທີ 2**

ໜ້າທີ ແລະ ຂອບເຂດສິດ

**ມາດຕາ 2: ໜ້າທີ່:**

1. ຄົ້ນຄວ້າຫັນເອົານະໂຍບາຍ, ນິຕິກຳ, ແຜນການ, ມະຕິຕົກລົງຂອງແຂວງກ່ຽວກັບການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປ້ອງສິດ ແລະ ຜົນປະໂຫຍດຂອງແມ່ ແລະ ເດັກ, ສົນທິສັນຍາວ່າດ້ວຍການລົບລ້າງທຸກຮູບການຈຳແນກຕໍ່ແມ່ຍິງ, ສົນທິສັນຍາວ່າດ້ວຍສິດທິເດັກ ລວມທັງບັນດາອະນຸສນັຍາເພີ່ມເຕີມຂອງສົນທິສນຍາວ່າດ້ວຍ ສິດທິເດັດ, ສົນທິສັນຍາ ແລະ ຖະແຫລງການຂອງພາກພື້ນ ແລະ ສາກົນຕ່າງໆທີ່ກ່ຽວພັນເຖິງຄວາມສະເໝີພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ ແລະ ເດັກ ທີ່ ສ.ປ.ປ ລາວ ເປັນພາຄີມາສ້າງເປັນຍຸດທະສາດ, ນິຕິກຳ, ແຜນດຳເນີນງານ, ແຜນງານເພື່ອຄວາມກ້າວໜ້າແມ່ຍິງ, ຄວາມສະເໝີພາບຍິງ-ຊາຍ, ສິດທິເດັກ, ການປົກປ້ອງສິດ ແລະ ຜົນປະໂຫຍດຂອງແມ່ ແລະ ເດັກໃນແຕ່ລະໄລຍະ;
2. ປະສານສົມທົບກັບພາກສ່ວນທີ່ກ່ຽວຂ້ອງ ໃນການຈັດຕັ້ງປະຕິບັດແນວທາງນະໂຍບາຍ, ແຜນຍຸດທະສາດ, ກົດໝາຍ ແລະ ລະບຽບການຕ່າງໆ, ສົນທິສັນຍາວ່າດ້ວຍການລືບລ້າງທຸກຮູບການຈຳແນກຕໍ່ແມ່ຍິງ, ສົນທິສັນຍາວ່າດ້ວຍສິດທິເດັກ ລວມທັງບັນດາອະນຸສັນຍາເພີ່ມເຕີມຂອງສົນທິສັນຍາວ່າດ້ວຍສິດທິເດັກ, ສົນທິສັນຍາ, ສັນຍາ ແລະ ຖະແຫລງການຂອງພາກພື້ນ ແລະ ສາກົນທີ່ ສ.ປ.ປ ລາວ ເປັນພາຄີ ພ້ອມທັງສ້າງບົດລາຍງານຂອງແຂວງ ໃນແຕ່ລະໄລຍະ;
3. ໂຄສະນາເຜີຍແຜ່ແນວທາງນະໂຍບາຍ, ລັດຖະທຳມະນູນ, ກົດໝາຍ, ລະບຽບການ, ຍຸດທະສາດ ແລະ ແຜນດຳເນີນງານຂອງແຂວງທີ່ກ່ຽວພັນເຖິງການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປ້ອງສິດ, ຜົນປະໂຫຍດຂອງແມ່ ແລະ ເດັກ ແລະ ຜົນສຳເລັດການຈັດຕັ້ງປະຕິບັດໃນແຕລະໄລຍະໃຫ້ພາກສ່ວນຕ່າງໆໃນທົ່ວສັງຄົມຮັບຮູ້, ເຂົ້າໃຈ,ໃຫ້ຄວາມຮ່ວມມືໃນການຈັດຕັ້ງປະຕິບັດ;
4. ຊຸກຍູ້, ຕິດຕາມ, ກວດກາ, ປະເມີນຜົນ, ສະຫຼຸບ ແລະ ຖອດຖອນບົດຮຽນໃນການຈັດຕັ້ງປະຕິບັດສົນທິສັນຍາວ່າດ້ວຍ ການລຶບລ້າງທຸກຮູບການຈໍາແນກຕໍ່ແມ່ຍິງ, ສົນທິສັນຍາວ່າດ້ວຍ ສິດທິເດັກ ລວມທັງບັນດາອະນຸສັນຍາເພີ່ມເຕີມຂອງສົນທິສັນຍາວ່າດ້ວຍສິດທິເດັກ ແລະສົນທີສັນຍາ, ສັນຍາ, ຖະແຫລງການຂອງພາກພື້ນ ແລະ ສາກົນທີ່ກ່ຽວພັນເຖິງການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ການປົກປ້ອງສິດ, ຜົນປະໂຫຍດຂອງແມ່ ແລະ ເດັກ ເພື່ອລາຍງານ ຄກມດຂ, ປະທານສະຫະພັນແມ່ຍິງແຂວງ ແລະ ພາກສ່ວນທີ່ກ່ຽວຂອ້ງ
5. ສ້າງ​ຖານ​ຂໍ້​ມູນກ່ຽວ​ກັບ​ການ​ສົ່ງ​ເສີມ​ຄວາມ​ກ້າວໜ້າ​ແມ່ຍິງ, ຄວາມ​ສະ​ເໝີ​ພາບ​ຍິງ-​ຊາຍ,ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດຂອງ​ແມ່ ​ແລະ ​ເດັກ.
6. ໂຄສະນາ, ເຜີຍແຜ່ກ່ຽວກັບການການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີ ພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ ແລະ ເດັກ ຜ່ານສື່ ແລະ ຂະບວນການຕ່າງໆດ້ວຍຫລາຍຮູບການ
7. ເຂົ້າຮ່ວມກອງປະຊຸມ, ສໍາມະນາ, ຝຶກອົບຮົມ ເພື່ອຍົກລະດັບຄວາມຮູ້, ຄວາມສາມາດໃນ ການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ ແລະ ເດັກ.
8. ພົວພັນ ແລະ ຮ່ວມມືກັບອົງການຈັດຕັ້ງສາກົນ ເພື່ອຍາດແຍ່ງເອົາການສະໜັບສະໜູນ, ການຊ່ວຍເຫລືອທາງດ້ານທຶນຮອນ, ວິຊາການ ແລະ ບົດຮຽນ ເພື່ອນໍາໃຊ້ເຂົ້າໃນວຽກງານສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ ແລະ ເດັກ.
9. ​ເຂົ້າ​ຮວ່ມກອງ​ປະຊຸມ​ ທັງພາຍໃນ ແລະ ຕ່າງປະເທດ​ທີ່​ກ່ຽວ​ພັນ​ກັບ​ການ​ສົ່ງ​ເສີມ​ຄວາມ​ກ້າວໜ້າ​ຂອງ​ແມ່ຍິງ, ຄວາມ​ສະ​ເໜີ​ພາບ ​ຍິງ-​ຊາຍ, ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດຂອງ​ແມ່ ​ແລະ ​ເດັກ.
10. ສະຫຼຸບ​ລາຍ​ງານ​ວຽກ​ງານ​ການຈັດ​ຕັ້ງ​ປະຕິບັດ​ຂອງ​ຕົນ​ໃຫ້ ຄກມດຂ, ປະທານສະຫພັນແມ່ຍິງ​ແຂວງ ​ແລະ ພາກສ່ວນທີ່ກ່ຽວຂອ້ງ​​ເປັນ​ປົກກະຕິ.

**ມາດຕາ 3: ຂອບ​ເຂດ​ສິດ.**

1. ຮ່າງຂໍ້​ຕົກລົງ, ຄຳ​ສັ່ງ,ຄຳ​ແນະນຳ ​ແລະ ​ແຈ້ງ​ການ​ກ່ຽວ​ກັບ​ການ​ສົ່ງ​ເສີມ​ຄວາມ​ກ້າວໜ້າ​ຂອງແມ່ຍິງ, ຄວາມ​ສະ​ເນີ​ພາບ ​ຍິງ-​ຊາຍ, ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດ ຂອງ​ແມ່ ​ແລະ ​ເດັກ​ໃຫ​້ ຄກມດຂ ​ແລະ ປະທານສະຫະພັນ​ແມ່ຍິງ​ແຂວງ.
2. ຄົ້ນຄວ້າ, ປະກອບຄໍາເຫັນໃສ່ແນວທາງນະໂຍບາຍ, ກົດໝາຍ ແລະ ລະບຽບການຕ່າງໆຂອງລັດທີ່ກ່ຽວພັນເຖິງການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ ແລະ ເດັກ.
3. ເຄື່ອນ​ໄຫວ​ແລກປ່ຽນ​ບົດຮຽນ, ຂໍ້​ມູນ​ຂ່າວສານ​ກ່ຽວ​ກັບ​ການ​ສົ່ງ​ເສີມ​ຄວາມ​ກ້າ​ວໜ້າ​ຂອງ ແມ່ຍິງ, ຄວາມ​ສະ​ເໜີ​ພາບ​ ຍິງ-​ຊາຍ, ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດ ຂອງ​ແມ່ ​ແລະ ​ເດັກ.
4. ປະສານ​ສົມທົບ​ກັບ​ບັນດາ​ຂະ​ແໜງ​ການ​ຂັ້ນແຂວງ ​ແລະ ເມືອງ ​ເພື່ອ​ລາຍ​ງານ ​ແລ​ະ ຕອບ​ສະໜອງ​ຂໍ້​ມູນຕ່າງໆ ທີ່​ກ່ຽວ​ພັນ​ເຖິງ​ຄວາມກ້າວໜ້າຂອງ​ແມ່ຍິງ, ຄວາມ​ສະ​ເໝີ​ພາບ ​ຍິງ-ຊາຍ, ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດຂອງ​ແມ່ ​ແລະ ​ເດັກ.
5. ຈັດ​ກອງ​ປະຊຸມ​ປຶກສາ​ຫາລື ​ແລະ ​ແລກປ່ຽນ​ບົດຮຽນ​ກັບ​ຄະນະນໍາ, ບຸກຄົນ ​ແລະ ພາກ​ສວ່ນທີ່​ກ່ຽວຂ້ອງກັບ​ວຽກ​ງານ​ສົ່ງ​ເສີມ​ຄວາມ​ກ້າວໜ້າຂອງ​ແມ່ຍິງ, ຄວາມ​ສະ​ເໝີ​ພາບ​ ຍິງ-ຊາຍ, ສິດທິ​ເດັກ, ການ​ປົກ​ປ້ອງ​ສິດ ​ແລະ ຜົນ​ປະ​ໂຫຍ​ດຂອງ​ແມ່ ​ແລະ ​ເດັກ ​ແລະ ວຽກ​ງານ​ອື່ນໆ​ຕາມ​ການ​ມອບ​ໝາຍ​ຂອງຂັ້ນເທິງ.
6. ກະກຽມ​ກອງ​ປະຊຸມ​ສະ​ໄໝ​ສາມັນ ຄກມດຂ ຕາມ​ລະບຽບ​ການ ​ແລະ ກອງ​ປະຊຸມ​ສະ​ໄໝ​ວິສາມັນ​ຕາມ​ຄວາມ​ຮຽກຮ້ອງ​ຕ້ອງການ​ຂອງ​ວຽກ​ງານ.
7. ຄຸ້ມ​ຄອງ ​ແລະ ນໍາ​ໃຊ້ພາຫະນະ, ວັດຖຸ, ອຸປະກອນ​ຮັບ​ໃຊ້​ຕ່າງໆ ຕາມ​ລະບຽບ​ການ​ທີ່​ກຳນົດ​ໄວ້.
8. ປະຕິບັດ​ສິດ​ອື່ນ ຕາມ​ການ​ມອບ​ໝາຍ​ຂອງ ຂັ້ນເທິງ.

**ໝວດທີ3**

ໂຄງປະກອບການຈັດຕັ້ງ

**ມາດຕາ 4: ໂຄງປະກອບການຈັດຕັ້ງ**

ຂະແໜງ ຄວາມກ້າວໜ້າຂອງແມ່ຍິງ ແລະ ແມ່-ເດັກ ປະກອບມີ 3 ໜ່ວຍງານຄື:

1. ໜ່ວຍງານແຜນການ-ສັງລວມ
2. ໜ່ວຍງານຄວາມສະເໝີພາບ ຍິງ-ຊາຍ.
* ວຽກສົ່ງເສີມສິດສະເໝີພາບຍິງ-ຊາຍ.
* ວຽກປ້ອງກັນການໃຊ້ຄວາມຮຸນແຮງຕໍ່ແມ່ຍິງ.
1. ໜ່ວຍງານພັດທະນາເດັກ.
* ວຽກພັດທະນາເດັກຮອບດ້ານ.
* ວຽກປົກປ້ອງການໃຊ້ຄວາມຮຸນແຮງຕໍ່ເດັກ
* ການບັນຈຸ, ສັບຊ້ອນ, ແຕ່ງຕັ້ງ, ຍົກຍ້າຍ ຫຼື ປົດຕຳແໜ່ງ ກົດໝາຍ ແລະ ລະບຽບການທີ່ໄດ້ກຳນົດໄວ້.

**ມາດຕາ 6: ໂຄງປະກອບດ້ານບຸກຄະລາກອນ**

1. ຂະແໜງ ຄວາມກ້າວໜ້າຂອງແມ່ຍິງ ແລະ ແມ່-ເດັກ ປະກອບມີຫົວໜ້າຂະແໜງ 1 ທ່ານ ແລະ ຮອງຫົວໜ້າຂະແໜງ 1 ທ່ານ ຊຶ່ງໄດ້ຮັບການແຕ່ງຕັ້ງ, ໂຍກຍ້າຍ ແລະ ປົດຕໍາແໜ່ງຈາກທ່ານເຈົ້າແຂວງ ຕາມການສະເໜີຂອງປະທານສະຫະພັນແມ່ຍິງແຂວງ ບົນພື້ນຖານການເຫັນດີເປັນເອກະພາບຂອງຄະນະຈັດຕັ້ງແຂວງ ແລະ ການສະເໜີຂອງພະແນກ ພາຍໃນແຂວງ.
2. ຫົວໜ້າຂະແໜງ ມີຄວາມຮັບຜິດຊອບຕໍ່ປະທານ ຄກມດຂ, ຮອງປະທານ ຄກມດຂ ຜູ້ປະຈຳການ, ຊີ້ນຳຂົງເຂດວຽກງານໃນການຄຸ້ມຄອງວຽກງານຂະແໜງສົ່ງເສີມຄວາມກ້າວໜ້າຂອງແມ່ຍິງ ແລະ ແມ່-ເດັກ, ມີສິດຄຸ້ມຄອງຕາມວຽກງານຕາມຂະແໜງການຕົນຮັບ ຜິດຊອບ. ໃນເວລາຕິດຂັດ ຫົວໜ້າຂະແໜງຕ້ອງມອບສິດໃຫ້ຮອງຫົວໜ້າຂະແໜງ ເປັນຜູ້ຮັກສາການແທນ.
3. ຮອງຫົວໜ້າຂະແໜງຊ່ວຍວຽກຫົວໜ້າຂະແໜງໃນການຊີ້ນຳວຽກຂອງຕົນ, ຮັບຜິດ ຊອບວຽກງານຕາມການມອບໝາຍຂອງຫົວໜ້າຂະແໜງ, ເປັນຜູ້ຮັກສາການແທນໃນເວລາຫົວໜ້າຂະແໜງຕິດຂັດ.
4. ຂະແໜງ ຄວາມກ້າວໜ້າຂອງແມ່ຍິງ ແລະ ແມ່-ເດັກ ມີຫົວໜ້າໜ່ວຍງານ ໂດຍໄດ້ຮັບການແຕ່ງຕັ້ງ, ໂຍກຍ້າຍ ແລະ ປົດຕໍາແໜ່ງຈາກທ່ານເຈົ້າແຂວງ ຕາມການສະເໜີຂອງປະທານສະຫະພັນແມ່ຍິງ ແຂວງ ບົນພື້ນຖານການເຫັນດີເປັນເອກະພາບຂອງຄະນະຈັດຕັ້ງແຂວງ ແລະ ການສະເໜີຂອງພະແນກ ພາຍໃນແຂວງ.
5. ຂະແໜງ ຄວາມກ້າວໜ້າຂອງແມ່ຍິງ ແລະ ແມ່-ເດັກ ປະກອບມີພະນັກງານ-ລັດຖະກອນ ຈໍານວນໜຶ່ງ ຕາມຄວາມຮຽກຮ້ອງຕ້ອງການທີ່ຈໍາເປັນຂອງວຽກງານ.

**ໝວດທີ4**

ໜ້າທີ່ຂອງແຕ່ລະໜ່ວຍງານ

**ມາກຕາ 6: ໜ່ວຍງານແຜນການ-ສັງລວມ.**

1. ສ້າງແຜນວຽກ, ແຜນການເຄືອນໄຫວ, ສັງລວມແຜນການ ແລະ ສະຫຼຸບລາຍງານການຈັດຕັ້ງປະຕິບັດວຽກຂອງຂະແໜງ ແລະ ວຽກງານຂອງ ຄກດມຂໃນແຕລະໄລຍະ.
2. ຄຸ້ມຄອງວຽກບໍລິຫານ ແລະ ພິທີການຂອງ ຄກມດຂ ແລະ ຂອງຂະແໜງ.
3. ຄຸ້ມຄອງ, ປົກປັກຮັກສາເອກະສານຂາເຂົ້າ-ຂາອອກ, ບັນທຶກ, ສໍາເນົາເອກະສານ ຕາມລະບຽບການ.
4. ເກັບກໍາ-ຄຸ້ມຄອງ, ບໍາລຸງຮັກສາຊັບສິນ, ພາຫະນະ, ວັດຖຸອຸປະກອນຮັບ ໃຊ້ໃນ ການເຄື່ອນໄຫວວຽກງານຂອງຂະແໜງ ແລະ ຂຶ້ນແຜນສະເໜີຊື້, ນໍາໃຊ້, ບໍາລຸງຮັກສາ, ສອ້ມແປງ
5. ຮ່າງໜັງສືສະເໜີ, ແຈ້ງການ, ສະໂນດນໍາສົ່ງເອກະສານຕ່າງໆ
6. ປະຕິບັດນະໂຍບາຍຕ່າງໆຕໍ່ພະນັກງານ-ລັດຖະກອນພາຍໃນຂະແໜງ, ປະຕິບັດວຽກງານກວດກາພັກ-ລັດຂອງຂະແໜງ ແລະ ລາຍງານໃຫ້ຄະນະປະທານສະຫະພັນແມ່ຍິງແຂວງເປັນປົກກະຕິ.
7. ຜັນຂະຫຍາຍມະຕິຂອງພັກ, ແຜນພັດທະນາເສດຖະກິດ-ສັງຄົມ ໃນແຕ່ລະໄລຍະມາເປັນວິໄສທັດ, ຍຸດທະສາດ, ແຜນດຳເນີນງານ, ແຜນງານກ່ຽວກັບຄວາມສະເໝີພາບ ຍິງ-ຊາຍ ແລະ ແມ່-ເດັກ ພ້ອມທັງແນະນຳ, ຕິດຕາມຊຸກຍູ້, ປະເມີນຜົນ, ສະຫຼຸບລາຍງານ ແລະ ຖອດຖອນບົດຮຽນການຈັດຕັ້ງປະຕິບັດ ວິໄສທັດ, ຍຸດທະສາດ, ແຜນດຳເນີນງານ, ແຜນງານກ່ຽວກັບຄວາມສະເໝີພາບຍິງ-ຊາຍ ແລະ ແມ່-ເດັກ.
8. ຄົ້ນຄວ້າເພື່ອເຊື່ອມຊືມວຽກງານສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບຍິງ-ຊາຍ, ສິດທິເດັກ, ການປົກປ້ອງສິດ ແລະ ຜົນປະໂຫຍດຂອງແມ່ ແລະ ເດັກ, ການລືບລ້າງທຸກຮູບການ ແລະ ຕ້ານການໃຊ້ຄວາມຮຸນແຮງຕໍ່ແມ່ຍິງ ແລະ ເດັກ ເຂົ້າໃນແຜນພັດທະນາເສດຖະກິດ-ສັງຄົມຂອງແຂວງ ພ້ອມທັງແນະນຳ, ຕິດຕາມຊຸກຍູ້, ປະເມີນຜົນ, ສະຫຼຸບລາຍງານ ແລະ ຖອດຖອນບົດຮຽນໃນແຕ່ລະໄລຍະ;
9. ສ້າງແຜນງົບປະມານແຫ່ງລັດຂອງ ຄກມດຂ ໃນແຕ່ລະໄລຍະ ເພື່ອສະເໜີຂັ້ນເທິງອະນຸມັດ ຕາມລະບຽບການ ພ້ອມທັງຊຸກຍູ້, ຕິດຕາມກວດກາ, ສະຫຼຸບລາຍງານ ແລະ ຖອດຖອນບົດຮຽນການຈັດຕັ້ງປະຕິບັດແຜນງົບປະມານແຫ່ງລັດໃນແຕ່ລະໄລຍະ;
10. ສ້າງ ແລະ ຄຸ້ມຄອງແຜນການລົງທຶນຂອງລັດ( ທຶນພາຍໃນ, ຕ່າງປະເທດ ) ຕາມລະບຽບການພ້ອມທັງສະຫຼຸບລາຍງານເປັນແຕ່ລະໄລຍະ;
11. ພົວພັນ, ຮ່ວມມືກັບອົງການຈັດຕັ້ງສາກົນ, ອົງການຈັດຕັ້ງຕ່າງໆ ທັງພາກລັດ ແລະ ເອກະຊົນ, ບຸກຄົນ ແລະ ນິຕິບຸກຄົນ ແນໃສ່ປຸກລະດົມ, ຍາດແຍ່ງເອົາການຮ່ວມມື ແລະ ການຊ່ວຍເຫລືອດ້ານທຶນຮອນ, ບົດຮຽນ, ດ້ານວິຊາການ ແລະ ອື່ນໆ ເພືອ່ນໍາໃຊ້ເຂົ້າໃນການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ, ສິດທິເດັກ, ການປົກປອ້ງສິດ ແລະ ຜົນປະໂຫຍດຂອງແມ່ຍິງ ແລະ ເດັກ.
12. ເຮັດບົດລາຍງານກ່ຽວກັບການຈັດຕັ້ງປະຕິບັດສົນທິສັນຍາ ຊີດໍ ໃນ ສ.ປ.ປ ລາວ, ສົນທິສັນຍາ, ອະນຸສັນຍາ, ຖະແຫລງການ ແລະ ເອກະສານອື່ນໆຂອງສາກົນທີ່ກ່ຽວຂອ້ງກັບຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ ແລະ ລຶບລ້າງການຈໍາແນກຕໍ່ແມ່ຍິງແຕ່ລະໄລຍະ.
13. ປະຕິບັດໜ້າທີ່ອື່ນໆ ຕາມການມອບໝາຍຂອງຂັ້ນເທິງ.

**ມາດຕາ8: ໜ່ວຍງານຄວາມສະເໜີພາບ ຍິງ-ຊາຍ:**

1. ສ້າງແຜນວຽກແຜນການເຄືອນໄຫວ ແລະ ສະຫຼຸບລາຍງານການຈັດຕັ້ງປະຕິບັດວຽກຂອງໜ່ວຍງານໃນແຕ່ລະໄລຍະ.
2. ຈັດຕັ້ງປະຕິບັດແຜນວິໄສທັດ, ຍຸດທະສາດ, ແຜນດຳເນີນງານຂອງແຂວງ ເພື່ອຄວາມສະເໝີພາບຍິງ-ຊາຍໃນແຕ່ລະໄລຍະ;
3. ຈັດຕັ້ງປະຕິບັດແຜນດຳເນີນງານຂອງແຂວງກ່ຽວກັບການປ້ອງກັນ ແລະ ລຶບລ້າງຄວາມຮຸນແຮງຕໍ່ແມ່ຍິງ ໃນແຕ່ລະໄລຍະ;
4. ນໍາໃຊ້ຄູ່ມື ແລະ ຫຼັກສູດການຝຶກອົບຮົມ ກ່ຽວກັບການສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບຍິງ-ຊາຍ, ການລຶບລ້າງທຸກຮູບການຈຳແນກຕໍ່ແມ່ຍິງ ແລະ ການຕ້ານການໃຊ້ຄວາມຮຸນແຮງຕໍ່ແມ່ຍິງ ມາຈັດສຳມະນາ ແລະ ຝຶກອົບຮົມ ໃຫ້ ຄກມດ ຂັ້ນແຂວງ-ເມືອງ ແລະ ພາກສ່ວນທີ່ກ່ຽວຂ້ອງ.
5. ໂຄສະນາເຜີຍແຜ່ ແລະ ປູກຈິດສຳນຶກກ່ຽວກັບເນື້ອໃນສົນທິສັນຍາ, ສັນຍາ, , ຖະແຫຼງການ ແລະ ເອກະສານຕ່າງໆ ທີ່ຕິດພັນກັບວຽກຄວາມກ້າວໜ້າຂອງແມ່ຍິງ, ຄວາມສະເໝີພາບ ຍິງ-ຊາຍ ແລະ ລຶບລ້າງທຸກຮູບການຈຳແນກຕໍ່ແມ່ຍິງ ໃນພາກສ່ວນຕ່າງໆໃນທົວສັງຄົມ;
6. ສ້າງຂະບວນການຈັດຕັ້ງສະເໝີມສະຫຼອງ ເນື່ອງໃນໂອກາດວັນສາກົນ ເພື່ອລຶບລ້າງການໃຊ້ຄວາມຮຸນແຮງຕໍ່ແມ່ຍິງ ແລະ ວັນສຳຄັນອື່ນໆທີ່ຕິດພັນກັບວຽງານຄວາມສະເໝີພາບຍິງ-ຊາຍ.
7. ດຳເນີນການສຶກສາຄົ້ນຄວ້າໃນຫົວຂໍ້ຕ່າງໆ ພ້ອມທັງສ້າງ ແລະ ຄຸ້ມຄອງຖານຂໍ້ມູນລະດັບແຂວງ ກ່ຽວກັບວຽກງານສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບຍິງ-ຊາຍ;
8. ຊຸກຍູ້, ຕິດຕາມກວດກາການຈັດຕັ້ງປະຕິບັດການສ້າງຄອບຄົວ, ບ້ານ ແລະ ເມືອງ ປະຕິບັດ ຕວາມສະເໝີພາບ ຍິງ-ຊາຍ, ການສົ່ງເສີມ ແລະ ພັດທະນາເດັກ ປາສະຈາກການໃຊ້ຄວາມຮຸນແຮງຕໍ່ແມ່ຍິງ ແລະ ເດັກ;
9. ຂຽນບົດອອກຂ່າວ, ບົດຄວາມ, ບົດເລື່ອງ, ບົດເພັງ, ບົດລະຄອນກ່ຽວກັບວຽກງານສົ່ງເສີມຄວາມກ້າວໜ້າຂອງແມ່ຍິງ, ຄວາມສະເໝີພາບຍິງ-ຊາຍ ເພື່ອໂຄສະນາເຜີຍແຜ່ຜ່ານສືຕ່າງໆ;
10. ປະຕິບັດໜ້າທີ່ອື່ນໆ ຕາມການມອບໝາຍ ຂອງ ຄະນະ ຄກມດຂ.

**ມາດຕາ 9: ໜ່ວຍງານພັດທະນາເດັກ:**

1. ສ້າງແຜນວຽກ, ແຜນການເຄືອນໄຫວ ແລະ ສະຫຼຸບລາຍງານການຈັດຕັ້ງປະຕິບັດວຽກຂອງໜ່ວຍງານໃນແຕ່ລະໄລຍະ;
2. ເກັບກຳຂໍ້ມູນ ທີ່ກ່ຽວຂ້ອງກັບການຈັດຕັ້ງປະຕິບັດພັນທະໃນວຽກແມ່ ແລະ ເດັກ ແລະ ວຽກສິດທິເດັກ.
3. ເກັບກໍາຂໍ້ມູນ, ວິເຄາະ, ສະຖິຕິ ອາຍຸ, ເພດ, ຊົນເຜົ່າ, ສາດສະໜ້າ ແລະ ຖານະທາງສັງຄົມ່ຽວກັບການຈັດຕັ້ງປະຕິບັດພັນທະສາກົນ.
4. ຈັດຕັ້ງປະຕິບັດແຜນດຳເນີນງານຂອງແຂວງກ່ຽວກັບການປ້ອງກັນ ແລະ ລຶບລ້າງຄວາມຮຸນແຮງຕໍ່ເດັກໃນແຕ່ລະໄລຍະ.
5. ຈັດຕັ້ງປະຕິບັດບັນດາຂໍ້ສະເໜີແນະ ຂອງອົງການສະຫະປະຊາຊາດ ຕໍ່ການຈັດຕັ້ງປະຕິບັດສົນທິສັນຍາວ່າດ້ວຍສິດທິເດັກ ແລະ ອານຸສັນຍາເພີ່ມເຕີມ 2 ສະບັບ;
6. ໂຄສະນາເຜີຍແຜ່ ແລະ ປູກຈິດສຳນຶກກ່ຽວກັບເນື້ອໃນສົນທິສັນຍາ, ສັນຍາ, ຖະແຫຼງການ ແລະ ເອກະສານຕ່າງໆ ທີ່ຕິດພັນກັບວຽກສິດທິເດັກ ໃຫ້ພາກສ່ວນຕ່າງໆໃນທົວສັງຄົມ;
7. ຂຽນບົດລາຍງານການມີສ່ວນຮ່ວມຂອງເດັກໃນການຈັດຕັ້ງປະຕິບັດພັນທະສາກົນ;
8. ຈັດຕັ້ງປະຕິບັດການມີສ່ວນຮ່ວມຂອງເດັກໃນທຸກວຽກງານທີ່ກ່ຽວກັບສິດທິເດັກ;
9. ສ້າງຄູມື ແລະ ຫຼັກສູດການຝຶກອົບຮົມການພັດທະນາເດັກ ດ້ານຕ່າງໆ, ທັກສະຊີວິດສຳລັບເດັກ ແລະ ບັນດາກິດຈະກຳຫຼັງໂມງຮຽນ ໃນລະດັບປະຖົມ ແລະ ມັດທະຍົມ ເພື່ອນຳໃຊ້ໃນໂຄງການພັດະນາເດັກຢ່າງຮອບດ້ານ;
10. ຈັດຝຶກອົບຮົມ ການພັດທະນາເດັກຫຼັງໂມງຮຽນ, ການມີສ່ວນຮ່ວມຂອງເດັກ, ຜະລິດສື່ສຳລັບເດັກ, ວິຊາຊີບຕ່າງໆ ຮ່ວມກັບພາກເອກະຊົນ ໃນບັນດາໜ່ວຍງານ ແລະ ທ້ອງຖິນທີ່ກ່ຽວຂ້ອງ;
11. ສ້າງຂະບວນການສະເຫຼີມສະຫຼອງເນື່ອງໃນໂອກາດວັນເດັກສານກົນ ແລະ ວັນຕ່າງໆທີ່ຕິດພັນກັບເດັກ;
12. ຕິດຕາມ, ສະຫຼຸບລາຍງານ, ຖອດຖອນບົດຮຽນການຈັດຕັ້ງປະຕິບັດ ການມີສ່ວນຮ່ວມຂອງເດັກ, ວຽກໂຄງການ ໄວໜຸມລາວຫ່າງຢາເສບຕິດ, ວຽກໂຄງການພັດທະນາເດັກຢ່າງຮອບດ້ານ;
13. ປະຕິດບັດໜ້າທີ່ອື່ນໆ ຕາມການມອບໝາຍ ຂອງຄະນະ ຄຂກມດ.

**ໝວດທີ5**

**ຫຼັກການ ແລະ ແບບແຜນວິທີເຮັດວຽກ**

**ມາກຕາ10: ຫຼັກການ**

ປະຕິບັດຫຼັກການລວມສູນປະຊາທິປະໄຕ ໂດຍມີການສົມທົບລະຫວ່າງຄວາມຮັບຜິດຊອບຂອງໝູ່ຄະນະກັບການຍົກສູງຄວາມຮັບຜິດຊອບຂອງບຸກຄົນ, ປະຕິບັດລະບອບຫົວໜ້າດຽວຕາມການແບ່ງປັນຄຸ້ມຄອງບົນພື້ນຖານມີການແບ່ງງານກັນຢ່າງຈະແຈ້ງໃນໝູຄະນະ ແລະ ໃນຂອບເຂດຂອງແຕ່ລະຂັ້ນ ແລະ ແຕ່ລະຄົນ.

**ມາດຕາ11: ແບບແຜນວິທີເຮັດວຽກ**

1. ທຸກການເຄືອນໄຫວ່ຂອງຂະແແໜ່ງຄວາມກ້າວໜ້າແມ່ຍິງແມ່ອີງໃສຫຼັການ ແລະ ລະບຽບຂອງຄະນະກຳມາທິການເພື່ອສົ່ງເສີມຄວາມກ້າວໜ້າແມ່ຍິງ ແລະ ແມ່-ເດັກແຂວງ.
2. ເຮັດວຽກມີແຜນການ, ແຜນງານ ແລະ ໂຄງການລະອຽດ ມີການປະສານສົມທົບກັບພາກສ່ວນຕ່າງໆທີ່ກ່ຽວຂ້ອງຢ່າງແໜ້ນແຟ້ນ ແກ້ໄຂຢ່າງມີຈຸດສຸມ ແລະ ມີເປົ້າໝາຍໃນແຕ່ລະໄລຍະ.
3. ປະຕິບັດລະບອບປະຊຸມ, ສອງແສງ, ລາຍງານປະຈຳເດືອນ, ປະຈຳ 3 ເດືອນ, 6 ເດືອນ, ປະຈຳປີ ແລະ ກອງປະຊຸມວິຊາການຕ່າງໆເພື່ອຊຸກຍູ້, ຕິດຕາມ ແລະ ກວດກາ ປະເມີນຜົນ ເກັບກຳສະພາບລວມ ສະເພາະດ້ານ ຈາກທຸກຂົງເຂດວຽກງານ ແລະ ສັງລວມລາຍງານໃຫ້ປະທານ ຄມດຂ ແລະ ປະທານ ສຍຂ.

**ໝວດທີ6**

**ບົດບັນຍັດສຸດທ້າຍ**

**ມາດຕາ12: ງົບປະມານ ແລະ ຕາປະທັບ**

ຄມດ ແຂວງ, ນຳໃຊ້ງົບປະມານ ຕາມການຂື້ນແຜນ ແລະ ແບ່ງປັນຂອງຂະແໜ່ງການ ແລະ ທ້ອງຖິ່ນ

**ມາດຕາ13: ການຈັດຕັ້ງປະຕິບັດ**

ສະຫະພັນແມ່ຍິງແຂວງ ແລະ ອົງການປົກຄອງທ້ອງຖິ່ນທຸກຂັ້ນ ແລະ ພາກສ່ວນຕ່າງໆທີ່ກ່ຽວຂອງຈົງຮັບຮູ້, ອຳ

ນວຍຄວາມສະດວກ ແລະ ໃຫ້ຄວາມຮ່ວມມືກັບບັນດາ ຄກມດຂ ດັ່ງກ່າວໃຫ້ປະຕິບັດ ຂໍ້ຕົກລົງສະບັບນີ້ໃຫ້ມີປະສິດທິຜົນ

**ມາດຕາ 14 ຜົນສັກສິດ**

ຂໍ້ຕົກລົງສະບັບນີ້ມີຜົນສັກສິດນັບແຕ່ມື້ລົງລາຍເຊັນເປັນຕົ້ນໄປ ແລະ ປ່ຽນແທນຂໍ້ຕົກລົງສະບັບເລກທີ324/ຈຂ-ຫຼບ,ຫຼວງພະບາງລົງວັນທີ 13.ມີຖຸນາ 2014.

 **ຄະນະກຳມາທິການເພື່ອສົ່ງເສີມຄວາມກ້າວໜ້າແມ່ຍິງ**